Ο **Μπάντλεϊ Ντέβεσι** (*Sir Baddeley Devesi*, 1941-2012), Μεγαλόσταυρος Ιππότης του Τάγματος του Αγίου Μιχαήλ και του Αγίου Γεωργίου, Μεγαλόσταυρος Ιππότης του Βασιλικού Βικτωριανού Τάγματος είναι πρώην πολιτικός από τα Νησιά του Σολομώντα. Τιμήθηκε με τον τίτλο του Τάγματος του Αγίου Μιχαήλ και Αγίου Γεωργίου (GCMG), καθώς επίσης και με το Βασιλικό Βικτωριανό Τάγμα (GCVO). Ήταν ο πρώτος μετά την ανεξαρτησία Γενικός Κυβερνήτης των Νήσων Σολομώντα, από το 1978 ως το 1988.

Προφίλ
------

Γεννήθηκε στο Γκουανταλκανάλ στις 16 Οκτωβρίου 1941. Στα τέλη της δεκαετίας του 1970 έγινε Γενικός Κυβερνήτης και στη συνέχεια ανέλαβε πολιτικές θέσεις, όπως υπουργός και αντιπρόεδρος της κυβέρνησης.

Γενικός Κυβερνήτης
------------------

Στις 7 Ιουλίου του 1978 τα Νησιά του Σολομώντα έγιναν ανεξάρτητα από το Ηνωμένο Βασίλειο και ο Ντέβεσι ανέλαβε πρώτος Γενικός Κυβερνήτης. Την περίοδο της ανεξαρτησίας υπήρξε πολύ επικριτικός προς τη Βρετανία, επειδή κατά την άποψή του είχε εσπευσμένα παραχωρήσει αυτονομία και τελικά αυτό το γεγονός οδήγησε σε πολιτική κρίση. Χαρακτηριστικά είχε πει "ότι η Αυτοκρατορία άφηνε πίσω της ένα σύστημα βρετανικής δικαιοσύνης και κοινοβουλίου, όμως για ένα νησί με 4 ηφαίστεια και με 70 γλώσσες." Ιδιαίτερα ανησυχούσε για την ανάπτυξη της οικονομίας. Η θητεία του έληξε στις 7 Ιουλίου του 1988, οπότε και τον διαδέχθηκε ο Τζορτζ Λέπινγκ.

Πολιτικός
---------

Την περίοδο από το 1989 ως το 1990 χρημάτισε υπουργός Εξωτερικών και στη συνέχεια Εσωτερικών, από το 1990 ως το 1992. Το 1990 ανέλαβε αντιπρόεδρος της κυβέρνησης, αξίωμα στο οποίο διατηρήθηκε ως το 1993 και επανήλθε για δεύτερη φορά από το 1997 ως το 2000, οπότε και ανατράπηκε με πραξικόπημα. Στη συνέχεια αποσύρθηκε από την πολιτική.

Το 1993 απηύθυνε λόγο προς τη Γενική Συνέλευση του ΟΗΕ, αναφορικά με τις αλλαγές του κλίματος.  Υπήρξε επίσης υποστηρικτής της Συνθήκης της Ραροτόνγκα.

Μετά το πραξικόπημα, ζήτησε να σταλούν ειρηνευτικές δυνάμεις από την Αυστραλία και τη Νέα Ζηλανδία. Έπειτα από τη διεξαγωγή των εκλογών του 2006, ενθάρρυνε τους εκλογικούς παρατηρητές να εξασφαλίσουν έναν ομαλό σχηματισμό κυβέρνησης.

Ο Ντέβεσι απεβίωσε σε ηλικία 70 ετών στις 16 Φεβρουαρίου 2012.

Εξωτερικοί σύνδεσμοι
--------------------

* Βιογραφία στον ιστότοπο της εφημερίδας *Solomon Star*

Σημειώσεις και παραπομπές
-------------------------

1. ↑  «Solomon Islands' first GG, Sir Baddeley Devesi, dies, at 70». Ανακτήθηκε στις 12  Αυγούστου 2012.
2. ↑  «Asia Regional: Multinational Intervention Force to Arrive in Embattled Solomon Islands Tomorrow» (PDF). *World Markets Research Centre*. 23 Ιουλίου 2003. σελ. 3. Αρχειοθετήθηκε από το πρωτότυπο (PDF) στις 22 Απριλίου 2012. Ανακτήθηκε στις 18 Οκτωβρίου 2007.
3. ↑  Mary-Louise O'Callaghan (14 Ιουλίου 2003). «Solomon Islands crisis dates back to hasty British handover». *New Zealand Herald*. Αρχειοθετήθηκε από το πρωτότυπο στις 29 Ιουλίου 2003. Ανακτήθηκε στις 18 Οκτωβρίου 2007.
4. ↑  «The nations speak; caught in the throes of pervasive change, seeking effective and swift responses - United Nations General Assembly». *UN Chronicle*. 1993. Αρχειοθετήθηκε από το πρωτότυπο στις 9 Ιουλίου 2012. Ανακτήθηκε στις 18 Οκτωβρίου 2007.  Unknown parameter `|month=` ignored (βοήθεια)
5. ↑  «Asia and the Pacific: the quest for peace pacts ... tempered optimism in '89. (state-of-the-world review)(The Nations Speak)». *UN Chronicle*. 1990. Ανακτήθηκε στις 18 Οκτωβρίου 2007.  Unknown parameter `|month=` ignored (βοήθεια)
6. ↑  «Solomons call for observers to monitor PM's election». *Radio New Zealand International*. 2 Μαρτίου 2006. Ανακτήθηκε στις 18 Οκτωβρίου 2007.
7. ↑